ΓΡΑΠΤΗ ΕΡΩΤΗΣΗ E-1538/01

υποβολή: Daniel Hannan (PPE-DE) προς την Επιτροπή

(22 Μαΐου 2001)

Θέμα: Εισαγωγές αυτοκινήτων (Η.Β.)

Διαθέτει η Επιτροπή στατιστική μελέτη σχετικά με τον καθορισμό των τιμών από την αυτοκινητοβιομηχανία, πράγμα που θα εξηγούσε γιατί τα αυτοκίνητα που κατασκευάζονται στην ηπειρωτική Ευρώπη όπου και αγοράζονται από εισαγωγείς δεν μπορούν να εισάγονται στο Ηνωμένο Βασίλειο σε τιμές κατώτερες από εκείνες του επίσημου αντιπροσώπου; Συγκεκριμένα, ηπόθεση αφορά κατ' ουσίαν το νέο μοντέλο Passat της Φολκσβάγκεν.

Διαθέτει η Επιτροπή στοιχεία σχετικά με τη νομιμότητα της επονομαζόμενης επιβάρυνσης για δεξιά οδήγηση που λέγεται ότι επιβάλλεται στους καταναλωτές προκειμένου να αυξηθούν οι τιμές στο Η.Β.;

Δεν πιστεύει η Επιτροπή ότι, αν επαληθευτούν, τέτοιες πρακτικές παραβιάζουν την Ενιαία Αγορά;

Απάντηση του κ. Monti Εξ ονόματος της Επιτροπής

(18 Ιουλίου 2001)

Η Επιτροπή δεν διαθέτει στατιστικά στοιχεία σχετικά με τον καθορισμό των τιμών από τους κατασκευαστές αυτοκινήτων. Η πρακτική αυτή αποτελεί το αντικείμενο μιας μαύρης ρήτρας δυνάμει του άρθρου 6, παράγραφος 1, της απαλλαγής κατά κατηγορίες του συγκεκριμένου κλάδου (κανονισμός (ΕΚ) αριθ. 1475/95 της Επιτροπής της 28ης Ιουνίου 1995 σχετικά με την εφαρμογή του άρθρου 85 παράγραφος 3 της συνθήκης σε ορισμένες κατηγορίες συμφωνιών διανομής, πώλησης και εξυπηρέτησης μετά την πώληση αυτοκινήτων οχημάτων)(1) και εάν αποδεικνυόταν κάτι τέτοιο, θα συνιστούσε παράβαση του άρθρου 81 (πρώην άρθρου 85) της συνθήκης ΕΚ. Ωστόσο, η Επιτροπή δημοσιεύει διετείς μελέτες όσον αφορά την τιμή των καινούργιων αυτοκινήτων στην Ένωση(2), με στόχο να προωθήσει τη διαφάνεια των τιμών, πράγμα το οποίο μακροπρόθεσμα αναμένεται ότι θα ενθαρρύνει του ευρωπαίους πολίτες να αγοράζουν τα αυτοκίνητά τους στις χώρες στις οποίες οι τιμές είναι χαμηλότερες και ότι θα επιτρέπει στις εθνικές αρχές να εποπτεύουν τις τιμές.

Η Επιτροπή δεν έχει καμία απόδειξη ως προς το ότι η Φολκσβάγκεν αποπειράθηκε να καθορίσει τις τιμές προκειμένου να εξασφαλίσει ότι τα αυτοκίνητα VW που αγοράζονται στην Ευρωπαϊκή Ήπειρο δεν μπορούν να εισαχθούν στο Ηνωμένο Βασίλειο σε τιμές χαμηλότερες από αυτές εφαρμόζουν οι εγκεκριμένοι βρετανοί πωλητές Η Επιτροπή επέβαλε πρόσφατα πρόστιμο 30,96 εκατομμυρίων ευρώ στη Φολκσβάγκεν λόγω των μη ανταγωνιστικών πρακτικών της ως προς τον καθορισμό των τιμών του μοντέλουVW Passat στη Γερμανία(3). Εν πάση περιπτώσει, οιποθέσεις που εξετάστηκαν δεν αφορούν άμεσα το Ηνωμένο Βασίλειο παρά μόνο στο μέτρο που οι τιμές καθορίζονταν για όλους τους αγοραστές, ανεξαρτήτως του κράτους μέλους διαμονής τους. Ηπόθεση αυτή δεν αφορούσε το είδος πρακτικής που περιγράφει το Αξιότιμο μέλος.

Το Αξιότιμο μέλος θέτει, επίσης, το ερώτημα της νομιμότητας της επιβάρυνσης για δεξιά οδήγηση. Η ανακοίνωση της Επιτροπής της 18ης Ιανουαρίου 1985 όσον αφορά τον κανονισμό (ΕΚ) αριθ. 1475/95 της Επιτροπής της 28ης Ιουνίου 1995 σχετικά με την εφαρμογή του άρθρου 85 παράγραφος 3 της συνθήκης σε ορισμένες κατηγορίες συμφωνιών διανομής, πώλησης και εξυπηρέτησης μετά την πώληση αυτοκινήτων οχημάτωνconcernant(4) προβλέπει ότι ο κατασκευαστής μπορεί να επιβάλει μια αντικειμενικά δικαιολογημένη επιβάρυνση, όταν το αυτοκίνητο που προμηθεύεται σε έναν πωλητή έχει διαφορετικές προδιαγραφές από το αντίστοιχο σύνηθες μοντέλο της σειράς που προβλέπεται στη συμφωνία που έχει συναφθεί με το διανομέα. Σε περιπτώσεις που η επιβάρυνση αφορά τις διαφορές μεταξύ των βρετανικών προδιαγραφών δεξιάς οδήγησης και των τοπικών προδιαγραφών, η εν λόγω επιβάρυνση είναι κοινώς γνωστή ως επιβάρυνση δεξιάς οδήγησης.

Η επιβάρυνση της δεξιάς οδήγησης εφαρμόζεται γενικά για να καλυφθεί τοψηλότερο κόστος παραγωγής των αυτοκινήτων οχημάτων με δεξιά οδήγηση. Το ανά μονάδα κόστος παραγωγής των αυτοκινήτων αριστεράς οδήγησης είναι συνήθως χαμηλότερο από αυτό των αντίστοιχων μοντέλων δεξιάς οδήγησης, δεδομένου ότι τα πρώτα κατασκευάζονται σε μεγαλύτερο αριθμό, γεγονός που επιτρέπει οικονομίες κλίμακας. Πάντως, είναι αυτονόητο ότι το πρόσθετο κόστος πρέπει να διαχέεται στο σύνολο της παραγωγής αυτοκινήτων δεξιάς οδήγησης του εν λόγω μοντέλου και όχι μόνο στα αυτοκίνητα δεξιάς οδήγησης τα οποία πωλούνται στις χώρες όπου η οδήγηση πραγματοποιείται αριστερά.

Η Επιτροπή διαπιστώνει ότι ορισμένοι κατασκευαστές αυτοκινήτων αύξησαν πρόσφατα το ποσό της επιβάρυνσης για αυτοκίνητα δεξιάς οδήγησης και εξετάζει την εποχή αυτή το θέμα προκειμένου να προσδιορίσει κατά πόσον η νέα αυτή αύξηση δικαιολογείται αντικειμενικά.

(1) ΕΕ L 145 της 29.6.1995.

(2) http://europa.eu.int/comm/competition/car_sector/price_diffs/.

(3) Βλέπε IP/01/760 της 30ης Μαΐου 2001.

(4) ΕΕ L 15 της 18.1.1985, όπως αντικαταστάθηκε με τον κανονισμό (ΕΚ) αριθ. 1475/95 της Επιτροπής.